Ο **Κυριάκος Χατζηττοφής** είναι Ελληνοκύπριος πολιτικός. Διετέλεσε Δήμαρχος Αγίου Αθανασίου την περίοδο 1996-2016.

Βιογραφικά στοιχεία
-------------------

Ο Κυριάκος Χατζηττοφής γεννήθηκε στη Λύση το 1960. Μετά την τουρκική εισβολή του 1974 και την κατάληψη της Λύσης από τον τουρκικό στρατό, εγκαταστάθηκε στη Λεμεσό.

Σπούδασε με υποτροφία της Επιτροπής Υποτροφιών του Υπουργείου Οικονομικών στη Βουλγαρία, αποκτώντας πτυχίο στη χημική μηχανική. Ακολούθως, εργάστηκε σε ιδιωτικές εταιρείες περισυλλογής και ανακύκλωσης χαρτιού και παραγωγής φυτοφαρμάκων. Την περίοδο 1989-1997 εργοδοτήθηκε στην οινοβιομηχανία ΛΟΕΛ στη θέση του υπεύθυνου παραγωγής και ποιοτικού ελέγχου. Το 1990 μετεκπαιδεύτηκε στην τεχνολογία οινοποίησης κόκκινων κρασιών και αξιοποίησης δευτερευόντων προϊόντων της οινοβιομηχανίας.

Είναι νυμφευμένος με την Ελένη Λάμπρου και έχει δύο υιούς.

Πολιτική διαδρομή
-----------------

Την περίοδο των σπουδών του διετέλεσε μέλος του διοικητικού συμβουλίου της Φοιτητικής Οργάνωσης Κυπρίων Βουλγαρίας. Στη συνέχεια διετέλεσε μέλος του επαρχιακού συμβουλίου της ΕΔΟΝ Λεμεσού και μέλος της Επιτροπής Πόλης και του Γραφείου Τοπικής Αυτοδιοίκησης του ΑΚΕΛ Λεμεσού. Επιπλέον, διετέλεσε μέλος της Επαρχιακής Επιτροπής ΑΚΕΛ Λεμεσού και μέλος της Κεντρικής Επιτροπής και του Κεντρικού Γραφείου Τοπικής Αυτοδιοίκησης του ΑΚΕΛ.

Στις Δημοτικές εκλογές του 1991 εξελέγη δημοτικός σύμβουλος στον Δήμο Αγίου Αθανασίου με το ΑΚΕΛ. Στις Δημοτικές εκλογές του 1996 εξελέγη Δήμαρχος Αγίου Αθανασίου. Επανεξελέγη στις Δημοτικές εκλογές του 2001, στις Δημοτικές εκλογές του 2006 και στις Δημοτικές εκλογές του 2011. Δεν διεκδίκησε επανεκλογή στις Δημοτικές εκλογές του 2016. Επιπρόσθετα, τις περιόδους 1997-2004 και 2012-2016 διετέλεσε μέλος της Εκτελεστικής Επιτροπής της Ένωσης Δήμων Κύπρου.

Ακόμη, διετέλεσε μέλος του Συμβουλίου Αποχετεύσεων Λεμεσού-Αμαθούντας, του Συμβουλίου Υδατοπρομήθειας Λεμεσού και του Πολεοδομικού Συμβουλίου. Επιπλέον, διετέλεσε πρόεδρος του Συμβουλίου Εκμετάλλευσης Χώρων Διάθεσης ή Αξιοποίησης Οικιακών Αποβλήτων Επαρχίας Λεμεσού.

Επιπλέον, την περίοδο 2004-2016 κατείχε τη θέση του μέλους της Κυπριακής Αντιπροσωπείας στην Επιτροπή Περιφερειών της Ευρωπαϊκής Ένωσης. Ακόμη, συμμετείχε στις Επιτροπές ENVE (Αειφόρου Ανάπτυξης-Περιβάλλοντος) και EDUC (Παιδείας και Πολιτισμού).

Παραπομπές
----------

1. 1 2 3 4 5 6 7 8 9 10 11 12 13 14 15 16 17 18  «Βιογραφικό σημείωμα δημάρχου». Δήμος Αγίου Αθανασίου. Αρχειοθετήθηκε από το πρωτότυπο στις 23 Ιουνίου 2016. Ανακτήθηκε στις 23 Ιουνίου 2016.
2. ↑  «Αποτελέσματα εκλογών 1996». Ένωση Δήμων Κύπρου. Αρχειοθετήθηκε από το πρωτότυπο στις 30 Μαΐου 2020. Ανακτήθηκε στις 30 Μαΐου 2020.
3. 1 2 3  «Δημοτικές εκλογές». *www.polignosi.com*. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
4. ↑  «Αποτελέσματα εκλογών 2001». Ένωση Δήμων Κύπρου. Αρχειοθετήθηκε από το πρωτότυπο στις 30 Μαΐου 2020. Ανακτήθηκε στις 30 Μαΐου 2020.
5. ↑  «Δήμος Αγίου Αθανασίου - Εκλογή δημάρχου». Ο Φιλελεύθερος. Αρχειοθετήθηκε από το πρωτότυπο στις 13 Ιουνίου 2020. Ανακτήθηκε στις 13 Ιουνίου 2020.
6. ↑  «Αποτελέσματα εκλογών 2006». Ένωση Δήμων Κύπρου. Αρχειοθετήθηκε από το πρωτότυπο στις 7 Ιουνίου 2020. Ανακτήθηκε στις 7 Ιουνίου 2020.
7. ↑  «Ο Φιλελεύθερος - Δημοτικές εκλογές 2011». *archive.philenews.com*. Ο Φιλελεύθερος. Αρχειοθετήθηκε από το πρωτότυπο στις 11 Ιουνίου 2020. Ανακτήθηκε στις 11 Ιουνίου 2020.
8. ↑  «Ο Κυριάκος Χατζηττοφής ετοιμάζεται να παραδώσει σκυτάλη μετά από 20 χρόνια στη Δημαρχία Αγ.Αθανασίου». *www.cna.org.cy*. 13 Δεκεμβρίου 2016. Αρχειοθετήθηκε από το πρωτότυπο στις 14 Ιουνίου 2020. Ανακτήθηκε στις 14 Ιουνίου 2020.

Πηγές
-----

* «Βιογραφικό σημείωμα δημάρχου». Δήμος Αγίου Αθανασίου. Αρχειοθετήθηκε από το πρωτότυπο στις 23 Ιουνίου 2016. Ανακτήθηκε στις 23 Ιουνίου 2016.

| Πολιτικά αξιώματα
 |
| --- |
| ΠροκάτοχοςΦειδίας Διαμαντής | **Δήμαρχος Αγίου Αθανασίου**1 Ιανουαρίου 1997 – 31 Δεκεμβρίου 2016 | ΔιάδοχοςΜαρίνος Κυριάκου |

|  |  |  |  |
| --- | --- | --- | --- |
| 

| π • σ • ε
Δήμαρχοι Αγίου Αθανασίου |
| --- |
|  |
| 
* Φειδίας Διαμαντής
* Κυριάκος Χατζηττοφής
* Μαρίνος Κυριάκου
 |

 |